Reissu Ruoti

Reissu Ruoti on perheyritys, jonka perusti aikoinaan Pentti Ruoti (1909–1980). Pentti Ruoti oli syntynyt Vehkalahdella, josta perhe muutti Lahden Renkomäkeen vuonna 1916. Ruoti työskenteli vuodesta 1935 lähtien kuorma- ja linja-autonkuljettajana. Vuonna 1957 Ruoti osti ensimmäisen oman linja-autonsa, pitkänokkaisen Vanajan käytettynä entiseltä työnantajaltaan Sukulan Linja Oy:ltä ja alkoi ajaa Lahdessa paikallislinjaa Renkomäki–Jalkaranta. Myöhemmin linja sai Lahden paikallisliikenteen numeron 71, ja sen rinnalle perustettiin vielä linjat 72 ja 73. Ensimmäisen uuden autonsa, Kutter-korilla varustetun Scanian, Ruoti hankki vuonna 1960.Pentti Ruotin muistokirjoitus. Linja-auto-lehti 2/1980, s,. 33. Helsinki: Linja-autoliitto, 1980.Pekka Paloranta: Reissu Ruoti ajoi kriisistä kasvuun. Bussiammattilainen 5/2017, s. 16–21. Helsinki: Linja-autoliitto. 

Pentti Ruoti lähti toden teolla mukaan tilausliikenteeseen vuonna 1966 ostettuaan Scania-Vabis -turistibussin. Oltuaan välillä kommandiittiyhtiönä Ruoti toimi vuodesta 1979 avoimena yhtiönä, jonka omistivat puoliksi Pentti Ruotin pojat Matti ja Pekka Ruoti. Matti Ruotin johdolla yrityksen nimeksi otettiin vuonna 1982 Reissu Ruoti. Vuonna 1989 yhtiössä työskenteli kymmenen henkilöä, sillä oli 12 linja-autoa ja tilausajojen osuus yhtiön liikevaihdosta (noin 2 milj. mk) oli 80 prosenttia.Pekka Paloranta: Matti Ruoti: Bussimatkailu ei ole sosiaalipalvelujen rahoittaja. Linja-auto-lehti 5/1989, s. 38–41. Helsinki: Linja-autoliitto. Lahden kaupunkiliikenteen kilpailutuksessa vuonna 2014 Ruoti menetti yhtiön perustamisesta saakka ajamansa paikallislinjat. 

Nykyiset omistajat ovat Pentti Ruotin lapset ja lapsenlapset. Toimitusjohtajana on Matti Ruotin poika Juho Ruoti. Yhtiön päätoimena on tilausajoliikenne. Reissu Ruoti palvelee tilausajomatkoilla kotimaassa ja ulkomailla.http://www.reissuruoti.fi/suomeksi/Yritys/tabid/10468/language/fi-FI/Default.aspx  Vuonna 2017 yhtiön liikevaihto oli 3,5 miljoonaa euroa, siinä työskenteli 55 henkilöä ja sillä oli 34 linja-autoa. Aktiivisen tilausajojen harjoittamisen myötä yhtiön toiminnan painopiste on siirtynyt yhä enemmän pääkaupunkiseudulle. Vuoden 2017 alussa Ruoti voitti kilpailun Järvenpään paikallisliikenteestä. Vuoden lopussa Ruoti voitti kilpailun Tuusulan linjasta 65.

Vuoden 2018 aikana Reissu Ruoti osallistui molempiin Lsl:n kilpailutuksiin linjoista 7, 12 ,13, C1, C2, 4, 8, 9, 10, 11, 51, 52, 54, 55, 56 ,62, 63 ja 98, mutta hävisi molemmat Koiviston Autolle.

Yhtiö kuuluu Global Passenger Network -yhteisöön.http://www.gpn.travel/en/

Lähteet

Aiheesta muualla
 Reissu Ruoti

Luokka:Suomalaiset linja-autoyhtiöt
Luokka:Suomalaiset perheyritykset